section_heading: Povijest
paragraph_text: Sedma armija je sudjelovala i u Bitci u Loreni (14. – 25. kolovoza 1914.) u kojoj su francuska 1. i 2. armija napale njemačku 6. i 7. armiju s ciljem oslobođenja Lorene, francuske pokrajine koja se od Prusko-francuskog rata nalazila pod njemačkom okupacijom. I u toj bitci francuske armije su u početku uspjele potisnuti njemačke, ali su protunapadom suzbijene, te je i ta bitka završila njemačkom pobjedom. Nakon njemačkog poraza u Prvoj bitci na Marni, 7. armija je sudjelovala u Prvoj bitci na Aisnei (13. – 28. rujna 1914) u kojoj je zatvorila prazninu u rasporedu između njemačke 1. i 2. armije koja je bila jedna od uzroka njemačkog poraza na Marni. Nakon toga 7. armija je sudjelovala i u bitkama poznatim pod nazivom Trka k moru (15. rujna - 14. listopada 1914.) u kojoj su protivnici pokušavali zaobići protivničko krilo.